Skema med beskrivelse af ændringer

i forbindelse med ny afskrivningsbekendtgørelse

|  |
| --- |
| **Kontor/afdeling**Center for Forsyning**Dato**10. maj 2017**J nr.** 2017-2484/TBQ |

|  |  |
| --- | --- |
| Titel | Ny titel tilpasses den gældende ordlyd af hjemmelsbestemmelsen i varmeforsyningslovens § 20, stk. 2. |
| Indledning | Indledning opdateres i forhold til seneste lovbekendtgørelse. Afsnit om delegationsbekendtgørelsen tilføjes, da bekendtgørelsen er udstedt efter delegation fra ministeren. |
| **Driftsmæssige afskrivninger** |  |
| § 1 | Ingen ændringer. |
| § 2 | Ingen ændringer. |
| § 3, stk. 1 | Ingen materielle ændringer. Enkelte sproglige justeringer i § 3, stk. 1, 2. pkt., idet ”indregnet” erstattes af ”indregnes” og ”idriftsættesestidspunkt” erstattes af ”idriftsættelsestidspunkt”. |
| § 3, stk. 2 | Ingen ændringer. |
| § 4, stk. 1 | Ingen ændringer. |
| § 4, stk. 2 | Ophæves. Tidsangivelserne i bestemmelsen har som følge af den forløbne tid ikke længere betydning, idet bestemmelsen regulerer anlæg, som er idriftsat inden afslutningen af det regnskabsår, der omfatter den 31. marts 1982, og disse anlæg afskrives over en periode på højst 15 år fra det nævnte regnskabsår. |
| § 4, stk.3 | Ingen ændringer. Bestemmelsen bliver ny § 4, stk. 2. |
| **Henlæggelser** |  |
| § 5, stk. 1 | Henvisningen til varmeforsyningslovens § 20, stk. 2 udgår som overflødig, da denne fremgår af bekendtgørelsens indledning. |
| § 5, stk. 2 | Ingen materielle ændringer. En enkelt sproglig justering i § 5, stk. 3, 1. pkt., idet ”ialt” erstattes af ”i alt”,  |
| § 5, stk. 3 | Ingen ændringer. |
| § 5, stk. 4 | Ingen ændringer. |
| § 5, stk. 5 | Ingen materielle ændringer. En enkelt sproglig justering i § 5, stk. 5, idet ”idriftsættelsesåret” erstattes af ”i idriftsættelsesåret” |
| **Forrentning af indskudskapital** |  |
| § 6, stk. 1 | En enkelt sproglig justering, idet naturgas ikke længere er reguleret i varmeforsyningslovens kap. 4. |
| § 6, stk. 2 | Nyt stykke. Det præciseres, at det kun er forrentning af den indskudskapital, der anvendes til virksomhedens drift eller til investeringer i anlæg med henblik på levering af opvarmet vand, damp eller gas bortset fra naturgas, som kan indregnes i varmeprisen. |
| **Kapitaldannelse** |  |
| § 7 | Ingen materielle ændringer. Enkelte sproglige justeringer i § 7, stk. 1, idet ”varmt vand, damp eller gas i forsyningsområderne” erstattes af ”opvarmet vand, damp eller gas bortset fra naturgas i forsyningsområderne” |
| **Undtagelse og ikrafttræden** |  |
| § 8 | En enkelt materiel ændring, idet dispensationsbestemmelsen udvides til at omfatte § 6 om forrentning af indskudskapital.  |
| § 9, stk. 1 | Ændres, idet det fastsættes, hvornår den nye bekendtgørelse træder i kraft. |
| § 9, stk. 2 | Nyt stykke. Det fastsættes, at den gældende bekendtgørelse ophæves. |
| § 9, stk. 3 | Nyt stykke. Det fastsættes, at ansøgninger om tilladelse til at indregne forrentning af indskudskapital, som er modtaget i Energitilsynet frem til den 18. maj 2017, skal behandles efter reglerne i den gældende bekendtgørelse. |
| **Underskift** |  |